Yewwi tagmart-nni yerkeb fell-as , tiɣwas tebɛen-tt-id akk wigad-nni , ruḥen ɣer warrac-nni imaren , ɛedda yal yiwen yarkeb ɣef uɛawdiw-is , ruḥen-d ɣer taddart-nni , yal axxam jban fell-as , wwin-d akk awren d wayen ufan ɣer teqcicit-nni , tettnawal-asen , nutni tetten . yekker umeqqran-nni iruḥ ɣer uxxam n ṣelṭan n taddart-nni i tečča tagmart-nni , yufa yejja-d akk ijenwiyen , leslaḥ , iderreb atmaten-is aṭas , yewwet aseggas yettdarrib-iten s iɛawdiwennni , almi d yiwen wass yenna-asen: - Tura annuḥ ad nejbu ɣer jeddi ṣelṭan , ad nennaɣ yid-s , ad t-nenneɣ neɣ ad aɣineɣ , ad nar ttar n baba-tneɣ ɛeddan ruḥen , yenna-as i teqcict-nni : - Ma nedder ad nuɣal alma d dagi , ya ad nawi tiyemmatin-neɣ ad nɛic da , ya ad akem-nawi yid-neɣ , ad tɛiceḍ yid-neɣ